శ్రేయాస్ గోపాల్

రామస్వామి శ్రేయాస్ గోపాల్ (జననం 4 సెప్టెంబర్ 1993) దేశీయ క్రికెట్‌లో కర్ణాటక తరపున ఆడే భారతీయ క్రికెటర్. ఆయన కుడిచేతి బ్యాటింగ్, లెగ్ బ్రేక్ బౌలింగ్ చేసే ఆల్ రౌండర్. శ్రేయాస్ గోపాల్ 2011లో భారత అండర్-19 క్రికెట్ జట్టు తరపున మూడు వన్డేలు ఆడాడు. ఆయన అండర్-13, అండర్-15, అండర్-16, అండర్-19 వంటి స్థాయిలలో కర్ణాటకకు నాయకత్వం వహించాడు.

దేశీయ కెరీర్
శ్రేయాస్ గోపాల్ 2013లో కర్ణాటక తరఫున అరంగేట్రం చేసి 2014 ఫిబ్రవరి 12న రెస్ట్ ఆఫ్ ఇండియాపై ఇరానీ కప్ చరిత్రలో తొలి హ్యాట్రిక్ సాధించాడు, ఇది కర్ణాటక ఇరానీ కప్ గెలవడానికి సహాయపడింది. ఆయన ఆగస్టు 2019లో 2019–20 దులీప్ ట్రోఫీ కోసం ఇండియా బ్లూ జట్టు జట్టులో చోటు దక్కించుకున్నాడు.

శ్రేయాస్ గోపాల్ అక్టోబర్ 2018లో 2018–19 దేవధర్ ట్రోఫీ కోసం ఇండియా ఏ జట్టులో చోటు దక్కించుకున్నాడు.

ఇండియన్ ప్రీమియర్ లీగ్
శ్రేయాస్ గోపాల్ ను 2014 ఐపీఎల్ వేలంలో ముంబై ఇండియన్స్ కొనుగోలు చేసింది. ఆయన జనవరి 2018లో 2018 ఐపీఎల్‌ వేలంలో రాజస్థాన్ రాయల్స్ కొనుగోలు చేసింది. ఆయన 2019 ఏప్రిల్ 30న 2019 ఇండియన్ ప్రీమియర్ లీగ్‌లో రాయల్ ఛాలెంజర్స్ బెంగళూరుపై హ్యాట్రిక్ సాధించాడు, ఇందులో విరాట్ కోహ్లీ, ఎబి డివిలియర్స్ & మార్కస్ స్టోయినిస్ వికెట్లును తీసుకున్నాడు.

శ్రేయాస్ గోపాల్ ఫిబ్రవరి 2022లో 2022 ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో సన్‌రైజర్స్ హైదరాబాద్ అతన్ని కొనుగోలు చేసింది. ఆయన 2024 ఐపీఎల్‌ వేలంలో చెన్నై సూపర్ కింగ్స్ అతన్ని కొనుగోలు చేసింది.

వ్యక్తిగత జీవితం
శ్రేయాస్ గోపాల్ బెంగళూరులోని ది ఫ్రాంక్ ఆంథోనీ పబ్లిక్ స్కూల్‌లో చదువుకున్నాడు. జైన్ విశ్వవిద్యాలయం నుండి బికాం (బ్యాచిలర్ ఆఫ్ కామర్స్) పూర్తి చేశాడు.Notable Alumni Jain University  ఆయన తండ్రి రామస్వామి గోపాల్ 20 సంవత్సరాలు క్లబ్ క్రికెటర్ కాగా, అతని తల్లి అమిత రాష్ట్ర స్థాయిలో వాలీబాల్ ఆడింది. శ్రేయాస్ గోపాల్ తన బాల్యంలో తన రోల్ మోడల్ అనిల్ కుంబ్లే బౌలింగ్ యాక్షన్‌ను అనుకరించడానికి ఇష్టపడ్డాడు.

శ్రేయాస్ గోపాల్ తన చిరకాల స్నేహితురాలు నిఖితను 2021 నవంబర్ 24న వివాహం చేసుకున్నాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:1993 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు